Скупштина општина Ариље, на основу члана 46. Закона о планирању и изградњи (''Службени гласник РС'', бр. 72/09, 81/09 – испр., 64/10 - одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14 и 145/14), члана 31. Правилника о садржини, начину и поступку израде докумената просторног и урбанистичког планирања („Службени гласник РС“ број 20/15) и члана 39. Статута општине Ариље (''Службени гласник општине Ариље, број 6/08 , 6/10 и 5/14), на седници одржаној дана 11. 06. 2018. године, донела је

**ОДЛУКУ О ПРИСТУПАЊУ ИЗРАДИ ПЛАНА ДЕТАЉНЕ РЕГУЛАЦИЈЕ ЗА МХЕ „СЕЛИШТЕ“ НА РЕЦИ МОРАВИЦИ, ОПШТИНА АРИЉЕ**

**Члан 1.**

Овом одлуком приступа се изради Плана детаљне за мини хидроелектрану „Селиште“, општина Ариље, инсталисане снаге\_\_\_\_\_\_\_\_\_\_.

**Члан 2.**

Плански основ је Просторни план општине Ариље („Службени гласник општине Ариље“ број 5/11).

Правни основ је Закон о планирању и изградњи (''Службени гласник РС'', бр. 72/09, 81/09 – испр., 64/10 - одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14 и 145/14) и Правилник о садржини , начину и поступку израде докумената просторног и урбанистичког планирања („Службени гласник РС“ број 20/15).

**Члан 3.**

**Оквирне границе обухвата планског документа са описом;**

Прелиминарни списак парцела дат је табеларно, а графичким прилогом јасно је дефинисан обухват.

Укупна површина обухвата ПДР-а је 255,011,04 м2.

Коначна граница плана детаљне регулације утврдиће се приликом израде и верификације нацрта плана.

**Члан 4.**

**Услове и смернице планских докумената вишег реда и ширег подручја и списак потребних подлога за план;**

У складу са основним карактеристикама простора општине Ариље, као и на основу обавеза и смерница из Програма развоја општине Ариље, Стратегије економског развоја општине Ариље 2006-2015. г. и планских докумената вишег реда, основни циљ израде ПП је разрађен кроз неколико специфичних (посебних) циљева просторног развоја. Један од тих посебних циљева ППО Ариље је боље искоришћење природних потенцијала и стварање просторних услова за даљи развој приватне иницијативе и предузетничког духа.

Подручје општине Ариље је занимљиво са аспекта коришћења обновљивих извора енергије и изградње енергетских објеката. На територији општине дефинисане су локације за изградњу 15 мини хидро електрана за које је предвиђена израда и потврђивање урбанихстичког пројекта пре издавања локацијских услова. Изузетно од претходног, градња мини хидроелектрана снаге преко 100 КВ на локацијама које нису дефинисане овим планом могућа је уз претходну израду и усвајање ПДР.

Неопходне подлоге за израду ПДР-а су: оверен катастарско-топографски план подручја обухваћеног границом плана, копија плана свих парцела обухваћених планом са подацима о подземним и надземним инсталацијама, званичне ортофото подлоге овог подручја.

**Члан 5.**

**Начела планирања, коришћења, уређења и заштите простора из важеће планске документације**

Изградња МХЕ има вишеструке ефекте. То је објекат који користи обновљиви извор енергије-воду за производњу електричне енергије. На овај начин се чува животна околина тако што се смањује дејство ефекта стаклене баште и умањује емисија угљендиоксида у атмосферу. Овако добијена енергија је константна и стабилна по општи електроенергетски систем у који се убацује.

МХЕ Селиште је планирана на терену геомеханички погодном за ову врсту објеката. Локација испуњава и услове да не угражава изворишта, не ремети еколошке функције водотока, као и да се поштује захтеве у погледу обезбеђивања гарантованих еколошких протока на деоницама водотока низводно од захвата и сви друге услове у складу са законом. Предвиђена је изградња „рибље стазе“.

**Члан 6.**

**Визија и циљ израде плана**

Приступaњeм изрaди oвoг урбaнистичкoг плaнa oбeзбeђуje сe oствaрeњe слeдeћих циљeвa:

− Рaциoнaлнo кoришћeњe oбнoвљивих извoрa eнeргиje.

Дeфинисaњe смeрницa и услoвa зa рaзвoj мрeжe инфрaструктурe, a пoсeбнo у eлeктрoeнeргeтскe пoтeнциjaлe.

Ствaрaњe услoвa зa рeaлизaциjу улaгaњa у приврeдни рaзвoj.

Ствaрњe услoвa зa урeђeњe и oчувaњe прирoднoг вoдoтoкa рeкe Моравице.

**Члан 7.**

**Концептуални оквир планирања, са предлогом основних намена простора и коришћења земљишта**

водно земљиште, грађевинско земљиште, путни правци, инфраструктура.

**Члан 8.**

**Начин финансирања, назив носиоца и рок за израду**

ПДР финансира „CREDO INVEST“ д.о.о. Београд.

Носилац израде плана дефинисан је чланом 47. Закона о планирању и изградњи.

Рок за израду ПДР-а је 3 месеца од дана достављања комплетне улазне документације закључно са свим подацима и условима имаоца јавних овлашћења (органи, организације и јавна предузећа- члан 46. Закона о планирању и изградњи).

**Члан 9.**

**Место и начин обављања јавног увида**

Рани јавни и јавни увид биће обављени у Услужном центру Општинске управе општине Ариље. Подаци о начину излагања плана и трајању јавног увида, огласиће се у дневним средствима информисања и на интернет порталу Општине Ариље.

**Члан 10.**

**Одлука о изради или неприступању изради стратешке процене утицаја на животну средину**

Одлука о ( не)приступању изради стратешке процене утицаја на животну средину донета на основу Мишљења\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Члан 11.**

**Број примерака плана који је потребно израдити у аналогном и дигиталном облику**

мин 4 (четири) аналогна /штампана примерка: архиви општинске управе, служби за урбанизам, инвеститору и обрађивачу.

-мин 6 н(шест) дигиталних примерака.

**Члан 12.**

Саставни део одлуке о изради планског документа јесте графички приказ граница и обухвата планског подручја и табеларни приказ обухвата плана.

Графички приказ из става 1. овог члана ради се у ситнијој размери и прилагођен је за објављивање у службеном гласилу.

**Члан 13.**

Одлука ступа на снагу осмог дана од дана објављивања у „Службеном гласнику општине Ариље“.

СКУПШТИНА ОПШТИНЕ АРИЉЕ

IIIБрој \_\_\_\_-\_\_\_/2018, 11. 06. 2018. године

АРИЉЕ

**ПРЕДСЕДНИК СКУПШТИНЕ**

**ОПШТИНЕ,**

Драгиша Терзић

**О Б Р А З Л О Ж Е Њ Е**

Одељењу за урбанизам, изградњу и инспекцијске послове је достављена иницијатива за израду плана детаљне регулације за израду плана детаљне регулације МХЕ „Селиште“, општина Ариље. Подносилац иницијативе је „Credo invest“ д.о.о. Београд.

ППО Ариље дата је смерница да је неопходно урбанистички разрадити кроз план детаљне регулације мини хидроелектране снаге преко 100 кВ, на локацијама које нису предвиђене планом.

Сходно члану 35. став 7. Закона о планирању и изградњи («Сл.гл.РС» број 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/2014 и 145/2014) надлежност за доношење и измену урбанистичких планова је на скупштини јединице локалне самоуправе.

У складу са чланом 46. став 1., Одлуку о изради планског документа доноси орган надлежан за његово доношење, по претходно прибављеном мишљењу органа надлежног за стручну контролу, односно Комисије за планове.

Након стручне Комисије за планове општине Ариље, (12. седница одржана дана 04.06.2018.год.) упућен на даљу процедуру усвајања Већу односно Скупштини општине Ариље.